o
Tr. Linda Bergling ÄLÄ HÄPEÄ EVANKELIUMIA JEESUKSESTA
Jeesus, rakastan Sinua.
Jeesus...
Rakastan Sinua, Jeesus.
Olet niin kallisarvoinen.
Jeesus...
Olet niin kallisarvoinen meille.
Rakastamme Sinua, Jeesus.
Olet arvollinen.
Jeesus...
Jeesus, kiitämme Sinua.
Jeesus...
Olet ihmeellinen.
Olet ihmeellinen...
Jeesus, Kuninkaani.
Olet ihmeellinen.
Olet ihmeellinen...
Jeesus, Kuninkaamme.
Olet ihmeellinen.
Olet ihmeellinen...
Jeesus, Kuninkaani.
Olet ihmeellinen...
Jeesus, Kuninkaani.
Seisomme tässä ihaillen-
edessäsi.
Seisomme tässä ihaillen-
edessäsi...
Jeesus, Kuninkaamme.
Seisomme tässä ihaillen-
edessäsi...
Jeesus, Kuninkaamme.
Olet ihmeellinen...
Jeesus, Kuninkaani.
Olet ihmeellinen...
Jeesus, Kuninkaani.
Kiitos, Jeesus, kaikista lahjoistasi.
Kiitos ihmeistäsi.
Kiitos rakkaudesta ja armosta.
Kiitos rauhastasi.
Kiitos, Jeesus, kaikista lahjoistasi.
Kiitos ihmeistäsi.
Kiitos rakkaudesta ja armosta.
Kiitos rauhastasi.
Näen, mitä olet tehnyt puolestani.
Tahdon antaa elämäni
kiitollisuudesta Sinua kohtaan.
Palvelen Sinua ilolla,
Jumalani.
Kiitos, Jeesus, kaikista lahjoistasi.
Kiitos ihmeistäsi.
Kiitos rakkaudesta ja armosta.
Kiitos rauhastasi.
Kiitos, Jeesus, kaikista lahjoistasi.
Kiitos ihmeistäsi.
Kiitos rakkaudesta ja armosta.
Kiitos rauhastasi, Jeesus.
Näen, mitä olet tehnyt puolestani.
Tahdon antaa elämäni
kiitollisuudesta Sinua kohtaan.
Palvelen Sinua ilolla.
Jumalani, palvelen ilolla.
Näen, mitä olet tehnyt puolestani.
Tahdon antaa elämäni
kiitollisuudesta Sinua kohtaan.
Palvelen Sinua ilolla,
Jumalani.
Olet niin hyvä...
Olet niin hyvä, Jeesus...
Olet niin hyvä...
Korotamme Sinua.
Rakastamme Sinua, Jeesus.
Olet niin hyvä.
Vain Sinua tahdomme seurata ja palvella.
Korotamme vain Sinun nimeäsi.
Sinun nimeäsi, Jeesus.
Emme halua nukkua lopun aikana.
Kaikki etenee vauhdilla.
Tiedämme, että Sinä tulet pian taivaan pilvissä.
Tulet enkelien saattamana kirkkaudessasi.
Olemme kansasi. Rakastamme takaisintuloasi.
Herätä kansasi, Jeesus. Herätä kansasi.
Elämme vakavia aikoja. Herätä kansasi.
Emme saa nukkua lopun aikana.
Uskomme on elävä ja olemme vyötettyjä Sanallasi.
Jaloissamme on alttius evankeliumin työlle.
Valvomme ja rukoilemme.
Olemme uskollisia taloudenhoitajia.
Herätä kansasi, Jeesus.
Seurakunta on totuuden pylväs ja perustus.
Herätä kansasi.
Anna Henkesi koskettaa sydäntämme.
Kiitos Jeesus, olet hyvä.
Tule voimallasi!
Tule läsnäolollasi.
Olet kaikki, mitä haluamme.
Herätä kansasi, Herra.
Laula profeetallisesti. Laula sanoma taivaasta.
Tule ja ota paikkasi.
Korota äänesi Jeesukselle.
Jeesus, annamme Sinulle sydämemme.
Jeesus, annamme Sinulle sielumme.
Herätä meidät, Jeesus. Herätä meidät...
Miten voimme saada herätyksen, jos emme itse ole hereillä?
Vain Sinun Henkesi voi herättää meidät.
Avaa sydämemme silmät, jotta näemme.
Vihollinen kylvää siemeniä ihmisten sydämiin.
Hän kylvää kuolemaa.
Kiitän Sinua Jeesus. Sinä voitit kuoleman.
Sanasi kasvaa kylväessämme sitä;
kolmikymmen-, kuusikymmen- ja satakertaisesti.
Emme häpeä evankeliumia.
Se on Jumalan pelastava voima.
Se on Jumalan pelastava voima jokaiselle, joka uskoo.
Pelastus jokaiselle, joka uskoo. Emme häpeä evankeliumia.
Se on Jumalan pelastava voima jokaiselle, joka uskoo.
Ilosanoman kantajien jalat tömisevät tässä maassa.
Kiitän Sinua, Jeesus. Rohkaiset kansaasi tänään.
Vahvistat kansaasi tänään.
Herätät kansasi. Jeesuksen nimessä...
Halleluja. Kiitos, Jeesus.
Saamme kuulla ylistäjiä jälleen saarnattuani Jumalan Sanaa.
Käännätkö monitorin minuun päin?
Tervetuloa tänne!
Nukuin levottomasti viime yönä.
Herättyäni aamunkoitteessa-
tunsin jonkunlaista murhetta hengessäni.
Näin Raamatunpaikan, joka tuli minulle hyvin eläväksi.
Siinä Jeesus rukoili Getsemanessa.
Jeesus palasi opetuslasten luokse useita kertoja.
Hän tapasi opetuslapset nukkumasta.
Hän sanoi: "Ettekö voineet valvoa kanssani pientä hetkeä?"
Jeesus meni takaisin rukoilemaan. Hänellä oli valtavat tuskat.
Jeesuksen hiki sekoittui vereen.
Hänen oli määrä juoda kirouksen malja.
Sillä tavoin Hän samaistui koko maailman syyllisyyteen.
Hän oli Jumalan Uhrikaritsa, josta profetoitiin ja ennustettiin.
Hänen oli määrä kantaa koko maailman synti.
Mutta opetuslapset nukkuivat.
Herätessäni tänä aamuna tunsin hengessäni,
että Jeesuksella on nyt rukoustaistelu.
Häne taistelee rukouksessa.
Raamatussa sanotaan, että Jeesus istuu Isän oikealla puolella
ja rukoilee meidän puolestamme.
En usko Hänen rukoilevan vain meidän, uskovien, puolesta.
Eräällä tavalla olemme jo pelastuneita, vai mitä?
Voimme hyvin menettää kutsumme ja elämämme,
tottelemattomuutemme tähden.
Iankaikkisuusnäkökulmasta katsottuna olemme jo pelastuneet.
Jeesus rukoilee, että pystyisimme täyttämään tehtävämme.
Uskon, että Jeesus taistelee parhaillaan rukouksessa.
Hän rukoilee maailmassa elävien ihmisten puolesta.
Jeesuksen rukoustaistelu on valtava.
Hän joi kirouksen maljan.
Mitä lopun aikana on tapahtumassa?
Ihmiset eivät pääse osallisiksi siunauksen maljasta
niinkuin Jeesus toivoisi.
Jumala haluaa ihmisten saavan juoda siunauksen maljasta
ja pääsevän osaksi siunauksista. Jeesus tulee pian takaisin!
Uskon Jeesuksen kaipaavan sydämestään,
että Hän saisi kaikki ihmiset kanssaan Taivaaseen.
Raamatussa puhutaan,
miten Jumala haluaa kaikkien ihmisten pelastuvan.
Jokainen ihminen on Jumalalle kallisarvoinen ja tärkeä.
Satojentuhansien tai miljoonien pelastuminen ei riitä Jeesukselle.
Hän ei viisveisaa kaikkien ihmisten pelastumisesta.
Raamatun mukaan Jeesus on kuollut kerran, kaikkien puolesta.
Käymme kohti lopun aikaa.
Luin tänä aamuna sydäntä riipaisevan Raamatun tekstin.
Siinä Paavali puhuu nuorelle Timoteukselle.
"Olemme kansa, joka rakastaa Jeesuksen paluuta."
Uskon, että vain rakkaus Jeesuksen paluuta kohtaan
voi pitää sydämemme valveilla.
Sydämellämme on rukous. Toivon sinun yhtyvän siihen.
Tulevina viikkoina rukoilemme: "Herätä minut."
Rukoillessamme tätä huomaamme, miten olemme nukkuneet.
Asioista on tullut epätodellisia.
Jeesus tulee takaisin taivaan pilvissä.
Hän tulee kaikessa kirkkaudessaan, enkelien saattamana.
Jeesus palaa taivaan pilvissä.
Meillä on kiire!
Silti elämme niinkuin ei olisi kiire.
Miksi? Me nukumme.
Rukoilemme, että Pyhä Henki herättää meidät.
Tule, Pyhä Henki, ja herätä meidät!
Anna siitä tulla rukouksesi.
Maamme ei voi herätä, jos me emme herää.
Emme voi asettaa pelastu- mattomille herätysajastinta,
jotta tuli syttyisi Pohjolassa.
Kun puhumme herätyksestä, puhumme meistä itsestämme.
Meidän täytyy herätä ja ottaa aikamme tosissamme.
Meidän täytyy herätä Jumalalta saamaamme suurenmoiseen tehtävään!
Anna tästä tulla rukouksesi.
Rukoilemme nyt hetken sanoen: "Jumala, herätä minut!"
Toisinaan tunnen nukkuvani vaikka olen valveilla.
Onko sinusta tuntunut siltä?
Evankeliumi ja Jeesuksen paluu ovat niin todellisia!
Ihmisten pelastus ikuisuudessa on niin todellista.
Silti näyttää siltä, että voimme nukkua vaikka olemme valveilla.
Voimme nukkua eri tavoin.
Emme ehkä ole täysin unessa ja nukumme 30%.
Toivon, että heräämme Jumalan kansana täysin.
Herätessämme emme saa tulla hysteerisiksi.
Emme saa joutua ahdistuksen valtaan
nähdessämme maailman tilanteen.
Herätessämme ajattelemme, millaisen suurenmoisen tehtävän
olemme saaneet Jumalalta. Saamme saarnata evankeliumia!
Paavali sanoo kirjeessä Roomalaisille, 1. luvussa:
"En häpeä evankeliumia!"
"Se on Jumalan pelastava voima!"
Evankeliumi on Jumalalta tuleva voima -se pelastaa!
Herra, rukoilemme sydämestämme. Herätä minut.
Emme tiedä, miten paljon me nukumme.
Nukummeko 95, 50 vai 10%?
Sydämestämme rukoilemme: Herätä meidät.
Näemme, että miljoonat ihmiset ovat matkalla kadotukseen.
He ovat joutumassa ikuiseen kadotukseen.
Sinä itkit Getsemanessa ja koit tuskaa ja ahdistusta.
Sinun oli määrä juoda kirouksen malja.
Näemme hengessä, miten koet tuskaa
monien ihmisten puolesta. He ovat joutumassa kadotukseen.
Sinä ostit heidät kalliilla verelläsi.
Siunasit heitä antamalla elämäsi.
Valmistit heille asuinsijan ikuisuutta varten.
Nämä ihmiset ovat joutumassa ikuiseen eroon Sinusta,
koska me nukumme.
Rukoilemme Sinua, Pyhä Henki, Rakkauden ja Totuuden Henki.
Rukoukseni tänään on, että herätät meidät, Jeesus.
Herätä meidät rakkaudellasi. Herätä meidät armollasi.
Herätä meidät kutsuhuudollasi, Jeesus.
Haluamme rakastaa paluutasi.
Voimme elää katseemme taivaallisiin kiinnitettyinä.
Näemme näkymättömään maailmaan.
Esirippu repeää pian Taivaassa.
Näemme Jeesuksen tulevan taivaan pilvissä.
Hän tulee vallalla ja kirkkaudella. Isän kirkkaudessa ja omassaan.
Hän tulee enkeliensä kanssa. Kohtaamme Hänet pilvissä.
Kohtaamme Hänet. Meistä tulee, keitä me todella olemme.
Täällä eläessämme näemme itsemme kuin peilikuvana.
Kun Jeesus ilmestyy, meissä oleva elämä
tulee esiin täydellisenä.
Rukoilen sydämestäni ettei tämä seurakunta nuku.
Koet rukouksessasi synnytyskipuja,
että niin monet kuin mahdollista pelastuisivat.
Jeesus, Sinä synnytät Pyhässä Hengessä.
Haluat meidän näkevän ja ymmärtävän,
mitä teit Golgatan ristillä.
Julistan tänään hengen maailmaan:
Olemme kansa, joka ei häpeä evankeliumia.
Olemme ylpeitä evankeliumista.
Kerskailemme Herrasta.
Rakastamme Jeesuksen takaisin tuloa.
Kiitämme tästä päivästä alkavasta herätysprosessista, Herra.
Silmämme avautuvat yhä enemmän.
Näemme maailman tilanteen.
Tulemme myös näkemään voiman Jumalan evankeliumissa.
Jeesuksen nimessä. Amen.
Aloitan tänään puhumalla vähän häpeästä.
Jumalan Sanan valossa kerron sinulle,
miten voit kääntää häpeäsi suunnattomaksi rohkeudeksi.
Sinusta tulee suunnattoman ylpeä evankeliumista.
Tulet erittäin tietoiseksi Jumalalta saamastasi tehtävästä.
Luen ensin, mitä Jeesus sanoo.
Toivon toden teolla, ettei tämä koskaan päde meihin.
Luen Luukkaan evankeliumista.
Luuk. 9:25-26.
Täällä Jeesus sanoo näin:
"Mitä hyödyttää ihmistä, jos hän voittaa omakseen koko maailman?"
Mitä apua siitä on? Maailmahan katoaa.
Maailma keritään kokoon kuin käytetty vaate.
"Mitä hyödyttää ihmistä, jos hän voittaa omakseen koko maailman"
"mutta saattaa itsensä tuhoon ja turmioon?"
Voit voittaa omaksesi maailman mutta kadottaa elämäsi.
Jeesus sanoo, että voimme saattaa itsemme tuhoon.
Jae 27:"Joka häpeää Minua ja Minun sanojani,"
"sitä on Ihmisen Poika häpeävä,"
"kun Hän tulee kunniassaan,"
"Isänsä ja pyhien enkelien kirkkaudessa."
Toivon koko sydämestäni,
että Jeesus saisi olla ylpeä saapuessaan taivaan pilvissä.
Hänen pitäisi olla onnellinen nähdessään meidät!
Vasta pelastuneena näin unen.
Olin merenrannalla jossain tanssisalissa. Ihmiset metelöivät.
Istuin siellä tanssisalissa.
Ihmiset olivat humalassa. He puhuivat roskaa ja sekoilivat.
"Eihän minun pidä istua täällä!" ajattelin.
"Jos istun täällä, minun täytyy saarnata evankeliumia."
Istuessani siellä sydämeni oli murheellinen.
Katsoin ulos merelle.
Näin, miten pilvet saivat kulta- ja hopeareunukset.
Näin, miten Jeesus tuli taivaan pilvissä!
Mitä siinä voi sanoa, kun Jeesus tulee pilvien päällä!
Muistan ainoat sanani poistuessani ravintolasta.
Sanoin: "Tervetuloa, Jeesus!"
Heräsin siihen.
Toivon todella meidän osaltamme,
että olisimme valmiita Jeesuksen palatessa.
Voimme ottaa Hänet vastaan, koska rakastamme Hänen paluutaan.
Hänen ei pitäisi joutua häpeämään meidän tähtemme,
koska me olemme hävenneet Häntä.
Paavali kirjoittaa kaksi kirjettä Timeoteukselle.
Ensimmäisessä kirjeessä Timoteukselle hän puhuu tästä.
Meidän ei tule hävetä evankeliumia.
Toisessa kirjeessään Timoteukselle hän sanoo...
Luen pian ensimmäisestä luvusta, mitä hän sanoo.
Hän toistaa asian useita kertoja: "Älä häpeä!"
"Älä häpeä!"
Joskus häpeämme itseämme, emme Jeesusta.
Toivoisit sydämestä pohjasta, että olisit parempi todistus.
Kuulostaako tutulta?
Ajattelet: "Olisinpa parempi astumaan esille!"
Useat uskovat sanovat näin:
"En todista suullani vaan elämälläni."
Jumalan Sana ei puolusta tätä.
Meidän tulee todistaa suullamme,
sopivissa ja sopimattomissa tilanteissa.
Meidän täytyy todistaa, kun elämämme näyttää kelvottomalta.
Me todistamme vaikeissa olosuhteissa.
Todistamme kaikissa olosuhteissa
Jeesuksesta Kristuksesta ja Jumalan evankeliumista.
Paavali sanoo näin nuorelle Timoteukselle:
"Älä häpeä todistaa Herrastamme."
"Älä häpeä todistaa."
Timoteus ehkä alkoi hävetä.
Miksi häpeämme todistaa?
Se on hullutus maailmalle.
Jumalan on päättänyt, että saarnaamme hullutusta.
Harmillinen isku järjellemme!
Jumala on sanonut näin.
Maailma ei oppinut tuntemaan Jumalaa oman viisautensa kautta.
Jumala antoi meille hullutuksen saarnattavaksi.
Risti on hullutus!
Hullutuksen saarnaaminen tuntuu hankalalta.
Se hävettää.
Saatamme hävetä kohdatessamme älykkäitä ihmisiä,
hyvin koulutettuja ja asioihin paneutuneita ihmisiä.
Sitten sinä ja minä tulemme sanoen: "Nyt puhumme rististä!"
"Puhumme Jeesuksesta!"
Saatamme tuntea nahoissamme, että kaikki ympärillämme
ajattelevat: "Hyi, miten työlästä!"
Oletko kokenut tällaista?
Ilmapiiriin laskeutuu hiljaisuus, joka sanoo:
"Mikä ikävä tyyppi sinä olet! Olisit hiljaa."
Paavali sanoo: "Älä häpeä todistaa Herrastamme-"
"äläkä häpeä minua."
Timoteus alkoi hävetä Paavaliakin.
Monesti emme halua tunnustautua seurakuntaamme.
Emme halua tuntea jotakuta seurakuntaan kuuluvaa.
Haluaisimme sanoa: "En tunne heitä."
"Nuo ihmiset ovat kummallisia. En ole mukana tuossa."
Muistan, miten tyttäreni Magdaleena
häpesi Arkenia pienenä lyhyen ajanjakson.
Kysyin: "Miksi häpeät Arkenia?"
Hän sanoi: "Kaikilla on tuohikkaat"
"ja pipo korvilla keskellä kesää!"
Nämä olivat ylilyöntejä!
Joskus saatamme hävetä...
Paavali sanoo: "Älä häpeä minua."
Miksi Timoteus häpesi Paavalia?
Paavalin elämä ei ollut hänestä hyvä todistus.
Paavali istui vankilassa ja oli kaikenlaisten hyökkäysten kohde.
Paavalista puhuttiin hirvittävän paljon pahaa.
On ikävää edustaa panettelun kohdetta.
Siksi meidän täytyy tehdä päätös.
Emme häpeä Jeesusta emmekä seurakuntaa.
Emme häpeä ketään seurakunnan jäsentä.
Sen sijaan asetun puolustamaan seurakunnan jäseniä.
Jos joku on heikko tai hämmentynyt,
toimii epäviisaasti tai luotaan- työntävästi, puolustan heitä.
Haluan olla kilpi!
En halua sanoa nuotion hiilloksella: "En tunne heitä!"
Seisoessasi hiilloksen äärellä,
sinulta kysytään: "Etkö sinäkin ole Arkenissa?"
On helppoa sanoa: "En tunne heitä."
Emme tietenkään ole sellaisia. Tämä voi tuntua hassulta.
Ihmiset voivat sanoa:
"Kuulutko sinä Arkeniin niikuin se kummallinen ihminenkin?
Ihminen, josta he puhuvat ei ehkä edes ole Arkenissa.
Vuosia sitten meillä oli ongelmia erään naisen kanssa.
Hän astui jokaiseen raitiovaunuun ja sanoi:
"Teidän täytyy pelastua, muuten joudutte helvettiin!"
Hän melkein löi ihmisiä ja he sanoivat: "Eikö hän ole Arkenista?"
Minä en häpeä ihmisiä, vaikka he eivät ole Arkenissa.
Haluan aina asettua puolustamaan näitä ihmisiä.
Sanon:"Tällä ihmisellä on varmasti heikkouksia ja ongelmia,"
"mutta hän sentään puhuu Jeesuksesta!"
Paavali sanoo:"Kunhan Jeesusta tavalla tai toisella julistetaan!"
On niin helppoa alkaa hävetä.
Jos kaikki olisi täydellistä, ei tarvitsisi hävetä...
Mutta Paavali sanoo: "Äläkä häpeä minua."
Älä kiellä nuotion hiilloksen äärellä!
Pietari kielsi voimakkaasti. Lopulta hän kirosi.
Hän alkoi sadatella.
Hän sanoi: "En tunne tuota miestä. En TODELLAKAAN tunne häntä!"
On hienoa tuntea ihmiset menestyksen huipulla
ja parrasvaloissa, joissa itsekin saa paistatella.
Kun tulee vainoja, panettelua ja likapyykkiä, sanomme:
"Minulla ei ole tekemistä heidän kanssaan."
Olemme ylpeitä Jeesuksesta, toisistamme ja seurakunnasta!
Teemme päätöksen sydämessämme.
Asetumme kilveksi heikkojen puolesta.
Huomioimme heikot ja sekavat ihmiset ympärillämme,
ja ne, jotka mielestämme eivät osaa hoitaa itseään.
Asetumme kilveksi heikkojen puolesta Jeesuksen nimessä.
Eikö kuulosta hyvältä?
Alan päästä vauhtiin! Alkaa tuntua siltä...
Paavali sanoo Timoteukselle: "Äläkä häpeä minua."
"Älä häpeä minua!"
Hän sanoo myös: "Älä häpeä kärsimystä."
Älä häpeä sitä.
2. Tim. 1:12. Paavali sanoo:
"Siksi minä saan kärsiä tätä kaikkea."
"En silti häpeä, sillä tiedän, keneen uskon,"
"Olen varma siitä, että Hän kykenee varjelemaan sen,"
"mikä on minun haltuuni uskottu."
Hän ei hävennyt kärsimystä Jeesuksen tähden.
Älä häpeä panettelun kohteeksi joutumista.
Älä häpeä, jos päällesi heitetään moskaa.
Älä häpeä kärsimystä Jeesuksen nimen tähden.
Raamattu sanoo: "Teidän yllänne lepää Kirkkauden Henki."
Kaikki, jotka elävät Jumalan pelossa,
joutuvat kärsimään evankeliumin tähden.
Haluatko evankeliumin, josta ei seuraa vainoja?
Se ei ole evankeliumi.
Evankeliumi tulee esiin voimalla. Se on vedenjakaja.
Se tunkeutuu sydämeen erottaen luut ja ytimet toisistaan.
Evankeliumi erottaa sielun ja hengen toisistaan.
Jeesus sanoo tulleensa tuomaan miekan.
Hän tuo tulen taivaasta.
Evankeliumi luo konflikteja. En halua niiden syntyvän
oman rakkaudettomuuteni ja ymmärtämättömyyteni vuoksi.
Evankeliumin täytyy tunkeutua esiin!
Muutoin uskovan elämästä tulee laihaa.
tai sekoitus eri uskontoja.
Evankeliumin tunkeutuessa esiin ihmiset voivat tehdä päätöksensä.
Olin eilen juhlissa.
Juhlissa oli useita lääkäreitä.
Siellä oli eräs lääkäri Etelä-Ruotsista.
Hän kertoi toisesta lääkäristä, joka sai varoituksen.
Hänestä tehtiin valitus. Syynä oli kovuus
hänen kertoessaan vanhemmille, että lapsi on kuolemassa syöpään.
Hän oli liian kova.
Hän ehkä sanoi näin: "Nyt hoidot on lopetettu."
"Emme voi pelastaa lastanne. Valmistautukaa, sillä hän kuolee."
Tämän hän sanoi kahdessa minuutissa. Siinä kaikki.
Hän töksäytti kovia sanoja - mutta ne olivat totta.
"Kaikki mahdollinen hoito ja solumyrkkyhoito on annettu."
"Valitettavasti lapsesi kuolee. Valmistautukaa siihen."
Voisimme sanoa asian eri tavoin. Voisimme töksäyttää.
Ajattelin tuota lääkäriä. Ehkä hän oli sanonut sen tuhansia kertoja.
Saman asian. Silloin ehkä unohtaa osoittaa myötätuntoa.
Miltä tuntuisi, jos kyseessä olisi oma lapsi?
Tiedämme, että jos ihmiset eivät ota Jeesusta vastaan,
he joutuvat kadotukseen.
Toista mahdollisuutta ei ole!
Ei ole reinkarnaatiota, jälleensyntymistä,
niinkuin buddhismi ja hinduismi väittävät. Sellaista ei ole!
Ihminen kuolee kerran. Jos hän saa tuomion, hän joutuu kadotukseen.
Mutta me emme paiskaa sitä ihmisten kasvoilla kolmella lauseella.
Yritämme löytää tien ihmisten sydämeen,
voidaksemme sanoa tämän totuuden.
Jeesus avasi tien. "Jumala on rakastanut maailmaa niin paljon"
"että antoi ainoan Poikansa,"
"jottei yksikään, joka Häneen uskoo, joutuisi kadotukseen."
Emme saa hävetä kärsimystä evankeliumin tähden.
Jos emme koe näitä kärsimyksiä, se ei mielestäni ole evankeliumi.
Silloin se on pinnallista kristillisyyttä,
pinnallista buddhismia, joogaa tai vastaavaa.
Nämä ovat vakavia asioita.
Muihin uskontoihin perustuvat hoitomenetelmät eivät toimi.
Tie Jumalan luokse niiden välityksellä on suljettu.
Vain Jeesus voi avata tien - Hän on jo tehnyt sen!
Tämä kuulostaa kovalta monien korvissa.
Tämä kuulostaa jyrkältä ja yksioikoiselta.
Tämä on TOTUUS! Asia on tällä tavalla.
Siksi Paavali kehottaa meitä olemaan häpeämättä kärsimystä.
Vika ei ole sinussa. Älä häpeä seurakuntasi kärsimyksiä.
Tiedämme jotuvamme kärsimään monin eri tavoin.
Kun tallaamme paholaisen päätä, häntää ja jalkoja,
hän ei sano: "Tallaa pois vielä kerran, Linda Bergling!"
"Tallaa vielä vähän selkääni..."
Paholainen ei tietenkään ilahdu, jos viemme vangit kotiin.
Paholainen haluaa vangita ihmiset ikuisesti!
Me vapautamme vangitut!
Vapautamme Jeesuksen parantavan voiman heidän elämäänsä.
Välitämme Jumalan Sanaa ihmisten elämään.
Jos paholainen ei reagoisi siihen, ei meillä olisi evankeliumia.
Pelastusarmeijassa oltiin karskeja. He sanoivat eräässä vaiheessa:
"Meidän täytyy mennä polvillemme."
"Emme saa enää märäntyneitä kananmunia niskaamme."
"Kirkosta ei kuulu enää meteliä. Meidän täytyy mennä polvillemme."
Vaino oli heille merkki siitä, että he olivat voitelussa.
Heillä oli liikehdintää ja elämää!
Monet uskovat tänä päivänä luulevat,
että olemme onnistuneet ystävys- tyttyämme maailman kanssa.
Jos joku on maailman ystävä, hän ei ole Jumalan ystävä.
En puhu harkitsemattomuudesta tai rakkaudettomuudesta.
En puhu ihmisten kovistelemisesta kahden sekunnin ajan,
sanoen heidän joutuvan kadotukseen.
Me pidämme esillä totuutta, jota vastustetaan.
Vaikka Jeesus saarnasi suurenmoisesti,
Hänet haluttiin tappaa. Ja Hän oli täynnä rakkautta!
Vai mitä sanotte? He eivät heittäytyneet polvilleen sanoen:
"Kiitos Jeesus! Tulit täyttämään profetian Jesajan luvusta 61."
He aikoivat tappaa Jeesuksen.
Paavali jatkaa puhettaan nuorelle Timoteukselle.
2. Tim. 2:15.
"Pyri kaikin voimin osoittautumaan"
"Jumalan silmissä luotettavaksi työntekijäksi,"
"joka ei häpeä työtään ja joka opettaa totuuden Sanaa oikein."
Voisin sanoa näin: "Älä häpeä Sanaa!"
2 Tim. 4:1. Paavali sanoo:
"Minä vannotan sinua Jumalan ja Kristuksen Jeesuksen nimessä,"
"joka on tuomitseva elävät ja kuolleet,"
"ja Hänen ilmestymisensä ja Hänen valtakuntansa kautta:"
"julista Sanaa, astu esiin sopivaan ja sopimattomaan aikaan."
Minusta on ihana astua esiin sopivaan aikaan.
Ei ole mukavaa astua esiin sopimattomaan aikaan.
Sopimaton aika voi koskea elämääni ja olosuhteita.
Sopimaton aika voi olla tilanne,
jossa kukaan ei odota sinun puhuvan Jeesuksesta.
Tiedättehän millaista on istua odottaen: "Nyt sanon sen lauseen!"
"Miten saan sanottua sanan Jeesuk- sesta?" Oletko kokenut tällaista?
Tunnet, että tämä on sopimaton tilanne.
Kyseessä voi olla häät tai lapsikaste.
Voit olla poliitikkojen, naapurien tai työkavereiden seurassa.
Tilanne tuntuu sopimattomalta,
mutta nyt sinun täytyy sanoa sana Jeesuksesta.
Se tuntuu ikävältä!
Sanoessamme sanan 'Jeesus' melkein häpeämme sitä,
mitä olemme tekemäisillämme.
Meidän täytyy...Tässä tulemme saarnan toiseen osaan!
Meidän täytyy valmistautua. Miten meistä tulee ylpeitä Jeesuksesta?
Olen katsonut 'ylpeys'- sanaa Raamatusta.
Sanalla on kielteinen merkitys.
Raamatussa sitä tuskin koskaan käytetään myönteisessä mielessä.
Sanalla viitataan ylimielisyyteen.
Nyt ajattelen ylpeyttä myönteisessä mielessä.
Raamattu käyttää siitä toista sanaa, 'kerskumista'.
Minun mielestäni meidän tulee kerskua.
Kun kerskut oikeista asioista, lakkaat häpeämästä.
Alamme kerskua tehtävästämme auttaa heikkoja ihmisiä.
Silloin en häpeä ihmisten heikkoutta.
Voin kerskua tehtävästäni.
Joku ilkeä henkilö sanoi kerran-
tämä tapahtui vuosia sitten- ja olen antanut anteeksi.
Tämä henkilö sanoi vuosia sitten:
"En halua mennä Arkeniin. Siellä on vain heikkoja ja sairaita ihmisiä!"
Näin minulle sanottiin.
Sanoin: "Et olisi tervetullut tuolla asenteella."
Minä olen ylpeä siitä, että nämä ihmiset ympäröivät minut.
Tunnen samaa kuin Jeesus.
Minne ikinä Jeesus meni-
heikot ja sairaat tuotiin esiin. Sinne tulivat sekavat ihmiset.
Siellä oli mies, joka asui haudoissa 5000:n demonin sitomana.
Syntinen nainen tuli itkemään Jeesuksen jalkojen juureen.
Nämä olivat ihmisiä, jotka tarvitsivat Jeesusta.
Sanoin: "Jos haluat sinne, missä Jeesusta ei tarvita - heippa!"
En häpeä sitä,
että olen evankeliumia tarvitsevien ihmisten keskellä.
Siksi minä kerskun tästä.
Kerskun esimerkiksi Luukkaan evankeliumin luvun 14 mukaan:
Kun järjestät juhlia,
älä kutsu vain rikkaita naapureita ja ystäviä...
Kutsu köyhät, raajarikot, ontuvat ja halvaantuneet.
Silloin saat palkan kuolleiden ylösnousemuksessa.
Kerskun Jeesuksesta ja Hänen saamasta tehtävästään.
Se saa minut kunnioittamaan ihmisiä.
Inhoan heikkojen halveksuntaa,
psyykkisesti sairaiden tai kriisiä läpikäyvien halveksuntaa.
Mikä tapa tuo on?
Kerskumme Jeesuksen tehtävästä.
Hän parantaa särkyneet sydämet ja kohtaa ihmiset armolla.
Kun alamme kerskua oikeista asioista, meistä tulee ylpeitä!
Tunnemme olevamme vahvoja!
Välttääksemme häpeämistä, meidän täytyy harjoitella.
Alamme kerskua oikeista asioista.
Tiedämme saarnaavamme hullutusta.
Miksi Jeesus antaa meidän saarnata hullutusta?
Viisaat eivät oppineet tuntemaan Jeesusta viisautensa kautta.
Sen tähden sanomastamme tuli hullutus.
Hän tekee jotain, mikä maailman silmissä oli valtavan hankalaa.
Huomaan olevani oikeassa ryhmässä - ne, jotka eivät ole mitään.
Hän nostaa ne, joita ei voi ihailla tai nostaa korokkeelle.
1 Kor. 1:29.
Aloitamme jakeesta 28.
"Mikä maailman silmissä on vähäpätöistä ja halveksittua,"
"mikä ei ole yhtään mitään, sen Jumala valitsi"
"tehdäkseen tyhjäksi sen, mikä on jotakin."
Jumala valitsee usein hauraimmat
ja heikoimmat saviastiat.
Eikö Hänen pitäisi valita vakaat korkeastikoulutetut?
Tämä, joka on opiskellut Harvardissa dosentiksi?
Entä vaikutusvaltainen poliitikko?
Ja Jumala valitsee Kallen, tuon onnettoman.
Tiedättehän mitä tarkoitan?
Kuulin tätä sanontaa pienenä.
Se oli halveksiva sanonta, 'onneton'.
Sanontaa käytettiin ihmisestä, jota ei pidetty arvokkaana.
Jumala valitsee sen, mikä ei ole mitään.
Voimme ajatella, ettemme halua kuulua tähän ryhmään.
Paavali itse tunsi kuuluvansa kyseiseen ryhmään.
Hän sanoo:"Olen kesken syntynyt."
"En ole edes ansaitse apostolin nimitystä."
"Kerskaan heikkudestani."
Hän oli nähnyt Jumalan käsittämättömän armon.
Hänessä itsessään ei ollut enää mitään kehuttavaa.
"Jos kerskaan jostain, kerskaan Jeesuksesta!"
En tarkoita, että painat itseäsi alas ja sanot:
"En ole mitään eikä minulla ole mitään." Kyse ei ole siitä.
Emme halua keskittyä saviastiaan ja sanoa...
Ihmiset saattavat loukkaantua eri tavoin.
Rukoilemme Jumalaa,
että meistä tulee mahdol- lisimman näkymättömiä.
Jeesus saa tulla näkyväksi.
Mutta Jumala on päättänyt, että aarre on saviastiassa.
Meidän täytyy päättää, mistä kerskumme.
Kerskumme riippuvaisuu- destamme Jumalaan.
Kerskumme siitä, että meillä on kaikki
tarvitsemamme Jeesuksessa Kristuksessa.
Paavali sanoo näin, 1 Kor. 1:21:
"...kun maailma ei omassa viisaudessaan"
"oppinut tuntemaan Jumalaa,"
"Jumala katsoi hyväksi julistaa hulluutta"
"ja näin pelastaa ne, jotka uskovat."
Paavali puhui tästä voimakkaasti.
Sama luku ja jae 30. Paavali sanoo:
"Jumalan vaikutusta on se, mitä te Kristuksessa Jeesuksessa olette."
"Hänet Jumala on antanut meille viisaudeksi,"
"vanhurskaudeksi, pyhitykseksi ja lunastukseksi."
Kerskumme kaikesta, mitä olemme saaneet
Jeesuksessa Kristuksessa.
Tämä ei ehkä näy kaikilla elämänalueillamme,
mutta olemme matkalla!
Kohdatessamme ihmisiä he ehkä sanovat:
"Eipä näytä siltä, että Jeesus on Huolenpitäjäsi."
"Autosi on romu tarroineen: 'Jumala kuulee rukouksen'."
Ehkä he pilkkaavat sinua näin.
Sinä kerskut Jeesuksesta!
"Kaikki, mitä tarvitsen on Jeesuksessa Kristuksessa."
"Hän on huolenpitäjäni. Hän on antanut lupauksen."
"On vain kysymys ajasta."
"Kaikki Hänen sanansa tulevat todellisiksi elämässäni."
Kerskut Jeesuksesta! Koroitat Häntä!
Ehkä he sanovat: "Sinäkö uskot parantumiseen?"
"Sinullahan on silmälasit!"
Kohtasin kerran Intiassa röyhkeän miehen, joka sanoi:
"En halua uskoa julistukseesi parantumisesta."
"Sinulla on silmälasit." Näin hän pilkkasi minua.
Ajattelin: "Halleluja!"
Olisin voinut hankkia piilolinssit.
Monet kollegoistani tekevät näin.
Linssien ansiosta monet luulevat, että olet parantunut.
En häpeä evankeliumia!
Se on Jumalan pelastava voima!
Jokaiselle, joka uskoo...
Sinulla voi olla piilolinssit muusta syystä.
Jos käytät niitä mainitsemastani syystä, se ei ole hyvä.
Eikö ole ihanaa ettei tarvitse kerskua itsestään?
Voimme sanoa: "Olen parantunut 30%."
"Minä olen parantunut 75%."
"Olen melkein terve. Etkö voi kuunnella minua?"
Kerskun Jeesuksesta. Hän on voittanut kaikki sairaudet!
Hän on voittanut jokaisen demonin. Pimeys on Hänen jalkojensa alla.
Kaipaan, että katse minusta siirtyy Jeesukseen Kristukseen!
Se vahvistaa uskoani.
Minä tietämällä tiedän,
että Hän on myös Silmälääkärini.
Halleluja. Haluan kerskua Jeesuksesta.
Katseen siirtäminen pois
itsestämme Jeesukseen on usein haaste.
Paholainen yrittää kiinnittää katseen itseesi.
Hän sanoo: "Sinun pitäisi hävetä!"
"Katso kotielämääsi. Kotisi ei ole hyvä."
"Miltä ihmissuhteesi näyttävät? Avioliittosi?"
"Et ole saanut mitään aikaiseksi. Aiotko todistaa Jeesuksesta?"
Kuulostaako tutulta? Tunnista, mistä tuo ääni tulee.
Sinä kerskut Jeesuksesta!
Hän on sinun vanhurskautesi ja pyhityksesi;
Kaikki tarvitsemasi on Hänessä.
Paavali sanoo: "Kerskailen rististä!"
Galatalaiskirje 6:14-15.
Hän kerskuu rististä ja sanoo:
"Maailma on minulle ristiinnaulittu ja minä maailmalle."
"Minut on ristiinnaulittu yhdessä Jeesuksen kanssa."
"Minä kerskailen rististä."
Paavali sanoo näitä asioita Galataiskirjeessä 6:14.
Ala kerskua! Harjoittele kotona ja kersku Jeesuksesta!
Alat tuntea sellaista ylpeyttä Jeesuksesta,
että olet haljeta kiitollisuudesta Jumalaa kohtaan.
Ajatella, että Hän tuo ratkaisun kaikkiin ongelmiini!
Ehkä tämä ei vielä näy kaikilla elämänalueilla.
Mitä enemmän kerskut Jeesuksesta, sitä enemmän kasvosi loistavat.
Ihmiset kysyvät: "Miten voit näyttää iloiselta?"
"Sinullahan on taloudellisia huolia?" "Mutta Herra on Huolenpitäjäni."
"Halleluja - on vain kysymys ajasta!"
"Elämääni tulee läpimurto."
"Saan olla kanava koko maailman lasten auttamiseksi."
"Kerskun Herrasta!"
Kun harjoittelen tätä, en enää häpeä.
Paavali sanoo: "Minä taas en ikinä tahdo kerskailla"
"mistään muusta kuin Herramme Jeesuksen Kristuksen rististä."
"Siinä on maailma minulle ristiinnaulittu"
"ja minä maailmalle. On samantekevää, onko ihminen"
"ympärileikattu vai ympärileikkaamaton."
"Tärkeää on, että hänet on luotu uudeksi."
On ihanaa saada kerskua: "Olen uusi luomus."
"Kristus asuu minussa."
"Saamani elämä kehittyy alue alueelta."
Kerskailen rististä! Kerskuessani oikeista asioista,
ihmiset saavat nostaa katseensa. He näkevät Jeesuksen.
Alat ihmetellä: "Miten saatoin hävetä evankeliumia?"
"Miten saatoin hävetä Arkenia; Jumalan kirkkauden ilmestyspaikkaa?
"Olemme saaneet suurenmoisen tehtävän Jumalalta."
"Olen ylpeä Jumalalta saamastamme tehtävästä!"
"Olen ylpeä kaikista yhteistyökumppaneistamme."
"Olen ylpeä seurakunnan jäsenistä ja parantumista tarvitsevista."
"Olen ylpeä myös niistä, jotka saattavat olla sekavia."
Ajattelen: "Halleluja! Sinä valitset heidät-"
"Sinä pyhität heidät ja erotat itsellesi."
"Maailma nauroi heille - Jumala nostaa heidät!"
Olen nähnyt tätä ja näen sen tulevaisuudessa.
Psykiatrit ovat antaneet periksi.
Psyykkinen tai fyysinen diagnoosi voi olla 'parantumaton'.
Mutta Jumala nostaa heidät!
Ihmiset kysyvät: "Mitä sinulle on tapahtunut?"
"Sinulla oli parantumaton sairaus!" "Sait diagnoosiksi skitsofrenian!"
"Miten sinä voit nyt olla työ- elämässä terveenä ja eheytyneenä?"
Silloin et kehu omaa taitavuuttasi.
Kunnian saa JEESUS! Kyse on RISTISTÄ!
Kerskun rististä. En häpeä evankeliumia.
Se on Jumalan pelastava voima jokaiselle, joka uskoo.
Paavali kertoo, että hän kerskui jopa heikkoudestaan.
Kerta toisensa jälkeen hän kerskui niistä ja kärsimyksistään.
Kun toiset röyhistelivät rintaansa, hän sanoi:
"Nyt minä olen mieletön ja kerskun myös - kärsimyksistäni."
Hän luettelee kaikki kokemansa vainot Jeesuksen Kristuksen tähden.
Meille ne ovat vaikea pala nieltäväksi tänä päivänä.
Luen viimeisen Raamatunpaikan Filippiläiskirjeestä 3:3.
Paavali jatkaa puhettaan kerskaamisesta.
Fil. 3:3. Hän sanoo näin:
Paavali kertoo, mistä hän haluaa kerskata.
"Todellisia ympärileikattuja olemme me,"
"jotka palvelemme Jumalaa Hengen ohjaamina,"
"ylpeilemme Jeesuksesta Kristuksesta-"
"emmekä luota mihinkään omaamme."
Emme luota ulkoisiin seikkoihin.
Tänä päivänä ihmiset luottavat ulkoisiin asioihin.
Voimme luottaa siihen, mitä näemme silmillämme.
Voimme luottaa ulkoisiin asioihin.
Kyse voi olla rahasta, koulutuksestamme,
asemastamme, pukeutumistyylistämme,
tavastamme liikkua ja kommunikoida.
Nykyään järjestetään valtavasti kursseja
siitä, miten viestitämme haluamamme sanoman.
Haluamme ilmaista itseämme parhaalla mahdollisella tavalla.
Sanotaan, että neljässä sekunnissa annat ensivaikutelman.
Kiitän Jumalaa, että näin ei ole Arkenissa.
Saat kertoa Jumalan hyvyydestä koko elämäsi ajan!
Sinun ei tarvitse esittää neljässä sekunnissa ensivaikutelmaa.
Ole aito, totuudellinen äläkä salaile asioita.
Rukoile Jumalaa auttamaan sinua kommunikoimaan-
Jeesusta ihmisille.
Rukoile Jumalaa auttamaan sinua Pyhän Hengen kautta.
Maalaa Jeesus esiin kauniina niinkuin Hän on.
Maalaa risti esiin, niin että se näkyy.
Maalaa esiin evankeliumin kaikki osat
Ihmiset haltioituvat.
Sinä et tarvitse kommunikointi tekniikoita.
Opit, miten saat ihmiset todella kuuntelemaan sinua.
Sinulla on elävä todistus sydämessäsi.
Saat esitellä Jeesusta,
ja Pyhä Henki ottaa mukaansa valtavan maalauspensselin.
Vaikka sinä takeltelet...
Paavali tunnustaa: "Tulen luoksenne..."
"Minulla ei ole viisaita sanoja. En edes osaa puhua kunnolla!"
Sellainen on harmillista.
Ihmettelen, mitä Paavalin elämässä tapahtui.
Hänen täytyi olla taitava puhuja lainoppineena.
Jumala otti tämän kaiken pois häneltä.
Kaikki sujuvapuheisuus katosi.
Kaikki taitavuus ja lahjakkuus katosivat.
Nyt hän heitti kaiken pois kuin roskan. Muistatteko?
"Kaiken, mikä oli minulle voittoa, heitän roskana pois."
sanoo Paavali Filippiläiskirjeessä.
"Seison edessänne ja pystyn tuskin puhumaan," hän sanoo.
"Olen täynnä pelkoa! Saan tuskin sanaa suustani."
"Mutta rakennamme Jumalan voiman, emme ihmisen viisauden varaan."
"Olen tullut luoksenne Jumalan voimalla."
Vaikka todistuksesi takeltelisi
ja alkaisit änkyttää...
Et saa sanottua 'Jeesus' sanaa.
Ei sillä ole mitään väliä!
Pyhä Henki on paikalla maalaamassa jätti-pensselillään.
Hän maalaa esiin Jeesuksen näille ihmisille.
He saavat piston sydämeensä, koska emme häpeä evankeliumia.
Olemme käymässä uuteen ajanjaksoon.
Pastori Gunnarin kanssa päätimme ottaa rohkeampia askelia
kohdatessamme ihmisiä.
Olemme jo nyt rohkeita. Rohkeutemme kasvaa.
Elämme lopunaikoja. Pian Jeesus tulee takaisin taivaan pilvissä.
Herätessäni yöllä tunsin hengessäni murhetta.
Ajattelin: "Jeesus, mitä jos kansasi nukkuu?"
"Mitä jos olemme pinnallisia uskovia ja maailman ystäviä?"
"Mitä jos häivytämme sanomamme synkretsimiksi?"
Ruotsin hallitusrakennuksessa järjestettiin
kaikille uskonnoille yhteinen rukouskokoontuminen.
Kaikkien uskontojen edustajat rukoilivat yhdessä.
"Ajammehan samaa asiaa. Olemmehan menossa samaan suuntaan."
"Meillä kaikillahan on sama päämäärä..."
Mikä suuri valhe!
Kaikki eivät suinkaan pääse taivaaseen.
Siksi meidän täytyy kertoa ihmisille heidät kohdatessamme:
"On vain yksi ainoa tie, yksi ainoa portti."
Jeesus on tie, totuus ja elämä.
En häpeä evankeliumia! Se on Jumalan pelastava voima
jokaiselle, joka uskoo.
Olemme rukouksessa nauttiessamme ehtoollista.
Saamme rakkauden Jeesusta kohtaan.
Rakkauden vuoksi pystymme sanomaan ihmisille totuuden.
Kuulin tästä mainitsemastani syöpälääkäristä eilen.
Hän olisi voinut sanoa: "Lapsesi tulee selviämään."
"Kaikki varmasti järjestyy."
"Tämän syövän paranemiseen on suuret mahdollisuudet."
"Ei ole mitään hätää..." Silloin lääkäri olisi valehdellut.
Mutta tuo olisi ollut hauskempi sanoma!
Olisi ollut ihanaa kuulla lääkäriltä,
että yksivuotias lapsi selviää.
Lääkäri tiesi ettei lapsi selviä.
Hän sanoi: "Hän ei selviä. Menkää nyt kotiin valmistautumaan"
"koska lapsenne kuolee pian."
Tämä lääkäri ei ehkä uskonut ihmeisiin ja merkkeihin.
Me emme saa sanoa tällaista. Voimme sanoa:
"Tämä on erittäin huolestuttava diagnoosi."
"Maailman lääkärit ovat varmasti tehneet kaikkensa."
"Inhimillisesti katsottuna edessä on kuolema-"
"mutta me tunnemme Persoonan. Hän on voittanut kuoleman!"
"Tunnemme Kuninkaan, joka istuu Isän oikealla puolella."
"Tunnemme maljan, josta voimme juoda parantumiseksemme."
"Kun kaikki toivo on mennyt, voimme silti toivoa ja uskoa."
"Hän, joka antoi lupaukset, on uskollinen."
"Inhimillisten diagnoosien ei tarvitse rajoittaa meitä."
"Inhimilliset ennusteet eivät rajoita meitä."
Nautimme tänään ehtoollisen.
Rukoile, että Jumala herättää sinut.
Emme voi lyödä itseämme tai kaataa kylmää vettä päällemme.
Emme voi mennä lainomaisuuteen ja paastota 40 päivää.
Anna Jeesuksen Hengen herättää sinut.
"Herätä minut."
Aika on paha ja Jeesus tulee pian takaisin.
Tämä on rukoukseni tänään.
Juomme tänään siunauksen maljasta...
Tämä sali ei ole vielä täysi. On tyhjiä paikkoja.
Juomme tänään siunauksen maljasta.
Monet ihmiset ulkopuolella joutuvat kadotukseen.
Otamme vastaan siunauksen maljan.
Yhdistymme Jeesukseen maailman tähden,
joka ei vielä ole kuullut evankeliumia.
Ajattelemme työpaikkojamme, naapureitamme,
sukuamme, ystäviämme ja kadun ihmisiä.
Ajattelemme poliitikkoja, terveyshuollon henkilökuntaa.
Pyhässä Hengessä yhdistymme heihin
juodessamme siunauksen maljasta.
Sanomme henkimaailmaan: "Tätä juodessani-"
"tahdon siunauksen saavuttavan ne,"
"jotka eivät ole vielä kuulleet evankeliumia."
"Toivon saavani olla evankeliumisi kanava."
"En aio hävetä. Olen niin ylpeä Jeesuksesta.
"Tuon ihmisiä seurakuntaan. En häpeä Arkenia."
"En häpeä täällä olevia ihmisiä."
"En häpeä, jos joku huutaa 'halleluja' kovaan ääneen"
"tai vapisee nurkassa. En häpeä - olen ylpeä Jeesuksesta."
"Olen ylpeä tehtävästämme ja ihmisistä,"
"jotka Jumala on lahjoittanut tähän paikkaan."
Käännös: Niina Paso
p. 045 113 6000 email: helsinki@arken.org
KESÄRAAMATTUKOULU 9.-15.6.2008 Lisätietoja: www.arken.org. Klikkaa siniristilipusta.